als_Latn dik_Latn sag_Latn
Familja Hysa ka vite të tëra që kërkon pronën në Konostudio. Pa asnjë lek e kanë marrë këtë pronë bosët e mediave, të cilët pasi grabitën për vite të tëra paratë e shtetit shqiptar, nuk lanë jashtë “radarit” të tyre dhe pronën e qytetarëve. Ndërtuan pa limit, bënë investime të mëdha në një tokë truall të huaj dhe pikërisht në tokën e familjes Hysa pa paguar asnjë lek, si në tokën e babës.
Një dhunë e grabitje që burojnë nga institucione “lirie” dhe që kanë si mision mbrojtjen e qytetarëve! Më konkretisht, është një familje në Tiranë, familje e vjetër, e madhe, plot me njerëz të mire, të ndershëm, familja Hysa.
Çdo institucion në këtë vend, agjenci shtetërore dhe gjykatë, madje gjykata më e lartë, i ka njohur pronësinë e truallit, pronë e tyre në kinostudion “Shqipëria e Re”.
I kanë vjedhur, i kanë grabitur, i kanë dhunuar deri fizikisht për të mos i lenë të gëzojnë pronën e tyre. Nuk gjejnë askund të drejtën e tyre! Gjithkush ndihet tërësisht i pafuqishëm të mundë lukuninë e dhunuesve, të gjejë hapesirë ndokund për të folur publikisht për hallin e tyre. Nuk provohet as forca e shtetit pasi garant është ai, që i dominon këto televizione, Ilir Meta kreu i LSI dhe i Kuvendit, njeriu që shpenzon pafund nga paratë e shtetit për të blerë media.
Publiku vetëm mund të jetë aleat në këtë çështje. E dini përse? Sepse pronën e tyre e kanë zaptuar një grup televizionesh private: Klan, Ora News, më tej të tjerë që duket se kanë respektuar kontratën e qerasë dhe kanë mbetur brenda godinave, A1, Scan TV, më tej akoma një mori biznesesh të tjera përfshirë edhe shkollën “MARUBI” (kjo e fundit vazhdimisht projekton filma mbi të drejtat e njeriut në një festival).
Të gjithë janë mbledhur në këtë truall të kësaj familje. Për shkak të tyre dhe marrëdhënies me median të çdo lloj pushteti, kjo familje jo vetëm që nuk gjen dot të drejtë, por as hapësirë për të komunikuar me publikun për hallin, por dhe akush që mund të ketë dëshirë ti ndihmojë.
Ndërkohë pronarët e këtyre televizioneve në mënyrë të paskrupullt kanë ndërtuar perandorinë e tyre mediatike pikërisht mbi truallin e familjes Hysa. Duke vënë investime marramendëse dhe duke pushtuar mijëra metra katrorë për të ndërtuar salla dhe studio televizive për emisione që do të mbrojnë dhe të drejtat e pronarëve pikërisht mbi truallin e pronarëve të shkelur me këmbë nga vetë këto televizione.
Dhe këto mijëra metra katrorë janë pronë e kësaj familje, të kthyera nga AKKP vetëm pak vite më parë, të cilat po bëhen rrugë e lulishte private!!! Në pronë të familjes Hysa gjithnjë! Dhe të mbrojtura nga Meta si gjithnjë./Pamfleti.com
als_Latn als_Latn als_Latn als_Latn als_Latn als_Latn als_Latn als_Latn